(ທ່ານຫຼິວຊີປາວ ແລະທ່ານກິແກ້ວ ໄຂຄຳພິທຸນເຂົ້າຮ່ວມພິທີສະເຫຼີມສະຫຼອງການເລີ່ມອອກອາກາດຂອງ CRI FM93 ຄົບຮອບ 10 ປີ)
ພິທີສະເຫລີມສະຫລອງວັນເລີ່ມອອກອາກາດ CRI FM93Mhz ປະຈຳ ສປປ ລາວຄົບຮອບ 10 ປີໄດ້ຈັດຂຶ້ນໃນວັນທີ21ທັນວານີ້ ທີ່ນະຄອນຫລວງວຽງ ຈັນ ໂດຍການເປັນກຽດເຂົ້າຮ່ວມຂອງທ່ານຫລິວສີປາວ ກໍາມະການກົມການເມືອງສູນ ກາງພັກ, ເຂລາທິການສູນກາງພັກ,ຫົວໜ້າຄະນະໂຄສະນາອົບຮົມສູນກາງພັກ ກອມມູນິດຈີນ, ທ່ານ ສຈ ປອ ກິແກ້ວ ໄຂຄໍາພິທູນ ເລຂາທິການສູນກາງພັກ ຫົວໜ້າ ຄະນະໂຄສະນາອົບຮົມສູນກາງພັກປະຊາຊົນປະຕິວັດລາວ, ທ່ານ ສຈ ປອ ບໍ່ແສງຄໍາ ວົງດາລາ ກໍາມະການສູນກາງພັກ, ລັດຖະມົນຕີກະຊວງຖະແຫລງຂ່າວ ວັດທະນະທໍາ ແລະທ່ອງທ່ຽວລາວ, ທ່ານກ່ວນຮວາປິ່ງ ເອກອັກຄະລັດຖະທູດຈີນປະຈໍາລາວ, ພ້ອມດ້ວຍບັນດາຮອງລັດຖະມົນຕີ,ຫົວໜ້າກົມ,ຮອງຫົວໜ້າກົມ,ຜູ້ຕາງໜ້າຈາກຂະ ແໜງການ ສຶກສາ,ວັດທະນະທໍາ, ບໍລິສັດຈີນປະຈໍາລາວ ແລະສື່ມວນຊົນລາວ ແລະຈີນ.
ໃນພິທີສະເຫລີມສະຫລອງໄດ້ອ່ານຈົດໝາຍອວຍພອນຂອງທ່ານ ບຸນຍັງ ວໍລະຈິດ ເລຂາທິການໃຫຍ່ ຄະນະບໍລິຫານງານສູນກາງພັກປະຊາຊົນປະຕິວັດ,ປະທານປະເທດລາວ ໂດຍເນື້ອໃນຈົດໝາຍອວຍພອນໄດ້ຕີລາຄາສູງຕໍ່ຜົນງານຂອງ CRI ວ່າ, ໄລຍະ10ປີແຫ່ງການສ້າງຕັ້ງສະຖານີວິທະຍຸກະຈາຍສຽງຢູ່ນະຄອນຫລວງວຽງຈັນ,ວິ ທະຍຸສາກົນແຫ່ງປະເທດຈີນສາມາດຍາດໄດ້ບັນດາຜົນສໍາເລັດທີ່ສໍາຄັນໃນການເສີມຂະຫຍາຍບົດບາດການເປັນສື່ກາງຂອງຈີນຕໍ່ເວທີສາກົນ,ປະກອບສ່ວນຢ່າງສົມກຽດເຂົ້າໃນພາລະກິດສ້າງສັງຄົມນິຍົມຕາມສີສັນພິເສດຂອງຈີນ,ກໍຄືການເສີມຂະຫຍາຍສາຍພົວພັນມິດຕະພາບທີ່ເປັນມູນເຊື້ອແລະການຮ່ວມມືຮອບ ດ້ານລະຫວ່າງສອງພັກ,ສອງລັດແລະປະຊາຊົນສອງຊາດລາວ-ຈີນໃຫ້ນັບມື້ນັບເຕີບໃຫຍ່ຂະຫຍາຍຕົວຢ່າງບໍ່ຢຸດຢັ້ງ.
ໃນພິທີອັນສະຫງ່າລາສີນດັ່ງກ່າວກ່າວ,ທ່ານບໍ່ແສງຄໍາ ວົງດາລາ ລັດຖະມົນຕີກະຊວງ ຖວທ ໄດ້ປະດັບຫລຽນກາມິດຕະພາບໃຫ້ແກ່ CRI ແລະທ່ານ Meng Long ຫົວໜ້າ CRIປະຈໍາລາວ,ພ້ອມດ້ວຍທ່ານນາງ Mo Xiaoling ອະດີດຫົວໜ້າCRIປະຈໍາລາວ, ເພື່ອຍ້ອງຍໍຊົມເຊີຍຜົນງານດີເດັ່ນ,ແລະປະກອບສ່ວນເຂົ້າໃນການປະຕິບັດໜ້າທີ່ວຽກງານສື່ມວນຊົນ,ວັດທະນະທໍາ-ສັງຄົມ,ການທ່ອງທ່ຽວຂອງສາທາລະນະລັດປະຊາທິປະໄຕປະຊາຊົນລາວ.
ເພື່ອເພີ່ມທະວີການຮ່ວມມືກັບສື່ມວນຊົນລາວຢ່າງຕໍ່ເນື່ອງນັ້ນ,CRIປະຈໍາລາວໄດ້ຮ່ວມກັບວິທະຍຸກະຈາຍສຽງແຫ່ງຊາດລາວສ້າງຫ້ອງຮຽນຂົງຈືທາງວິທະຍຸ, ໂດຍມີທ່ານຫລິວສີປາວແລະທ່ານກິແກ້ວ ໄຂຄໍາພິທູນ ເປີດປ້າຍໃນພິທີດັ່ງກ່າວ ແລະຍັງໄດ້ລົງນາມໃນສັນຍາຮ່ວມມືກັບໜັງສືພິມປະຊາຊົນຕື່ມອີກໃນພິທີເຊັນສັນຍາຮ່ວມມື ດ້ານສື່ມວນຊົນລະ ຫວ່າງຈີນ-ລາວ ກ່ອນງານສະເຫລີມສະຫລອງ.
ນອກຈາກນີ້,ສິລະປິນລະດັບຊາດລາວ,ສະຖາບັນຂົງຈືທີ່ມຊ,ໂຮງຮຽນລຽວໂຕວ ແລະຜູ້ໄດ້ຮັບລາງວັນໃນການແຂ່ງຂັນຮ້ອງເພງຈີນເພື່ອຄວາມຮັກແພງລາວ-ຈີນກໍ່ໄດ້ ສະແດງລາຍການຕ່າງໆ ເຊິ່ງສາມາດສ້າງບັນຍາກາດຄຶກຄື້ນມ່ວນຊື່ນ ແລະສະແດງໃຫ້ເຫັນເຖິງມິດຕະພາບອັນດີງາມລະຫວ່າງປະຊາຊົນສອງປະເທດ.
CRI FM93 ສ້າງຕັ້ງຂຶ້ນເມື່ອເດືອນພະຈິກ 2006 , ຜູ້ຟັງທົ່ວນະຄອນຫຼວງວຽງຈັນກໍຄືບໍລິເວນໃກ້ຄຽງສາມາດຮັບຟັງລາຍການໄດ້ ໂດຍ ກວມເອົາອັດຕາການຮັບຟັງຕິດ 1 ໃນ 3 ແລະໄດ້ກາຍເປັນຊ່ອງທາງສຳຄັນທີ່ສື່ມວນຊົນ ລາວຮັບເອົາຂໍ້ມູນຂ່າວສານກ່ຽວກັບຈີນແລະທົ່ວໂລກ.
ມາຮອດປັດຈຸບັນ,CRI FM93 ໄດ້ມີສື່ໃໝ່ຕ່າງໆເຊັ່ນ: ວິທະຍຸ ເວັບໄຊ, ສື່ສິ່ງພິມ, ສື່ອອນໄລ, ຜະລິດຕະພັນສື່ໃໝ່ຕ່າງໆ ແລະຫ້ອງຮຽນຂົງຈືທາງວິທະຍຸ, ໂດຍບັນດາສື່ເຫຼົ່ານີ້ໄດ້ບັນລຸການເຜີຍແຜ່ຂໍ້ມູນຂ່າວສານໂດຍຜ່ານການຮ່ວມມືກັບສື່ມວນຊົນລາວທັງສ້າງເປັນສື່ທີ່ມີຍີ່ຫໍ້ຂອງຕົນເອງ.